stanford-oval/wikipedia huggingface dataset:
Mae West
Teokset

| Elokuvakäsikirjoittajana> Vuosi | Elokuvakäsikirjoittajana> Elokuvan nimi |
| --- | --- |
1932: Night After Night
1933: Vaarallinen kaunotar
1933: En ole enkeli
1934: Kaunotar ja lemmenoikut
1935: Goin’ to Town
1936: Klondike Annie
1936: Go West, Young Man
1937: Kaunis syntinen
1940: Veijari villissä lännessä
Näytelmäkirjailijana
Vuosi: Näytelmän nimi
1921]: The Ruby Ring
1922: The Hussy
1926: Sex
1927: The Drag
1928: Diamond Lil
1928: Pleasure Man
1930: Frisco Kate
1931: The Constant Sinner
1933: Loose Women
1936: Clean Beds
1944: Catherine Was Great
Kirjailijana
Vuosi: Romaanin nimi
1930: Babe Gordon
1932: Diamond Lil
1967: The Wit and Wisdom of Mae West
1970: Goodness Had Nothing to Do with It
1975: Mae West On Sex, Health and ESP
1975: Pleasure Man
Palkinnot, palkintoehdokkuudet ja muut kunniat

| Palkinnot, palkintoehdokkuudet ja muut kunniat> Vuosi | Palkinnot, palkintoehdokkuudet ja muut kunniat> Palkinto | Palkinnot, palkintoehdokkuudet ja muut kunniat> Kategoria | Palkinnot, palkintoehdokkuudet ja muut kunniat> Tulos | Palkinnot, palkintoehdokkuudet ja muut kunniat>  |
| --- | --- | --- | --- | --- |
| 1960 | Tähtilaatta Hollywood Walk of Famelle | Elokuvaurasta; osoitteessa 1560 Vine Street | Voitto |  |
| 1969 | Golden Apple -palkinto | Vuoden naistähti | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Mae West Internet Movie Databasessa. (englanniksi)
Mae West NNDB:ssä.
Mae West 1936.
Mae West vuonna 1973.
Outi-kirjastot

Outi-kirjastojen logo.
Outi-kirjastot on Pohjois-Pohjanmaan kaupungin- ja kunnankirjastojen muodostama seudullinen verkosto eli kirjastokimppa. Outi-kirjastoihin kuuluu 16 kuntaa: Hailuoto, Ii, Kempele, Kuusamo, Liminka, Lumijoki, Muhos, Oulu, Pudasjärvi, Pyhäjoki, Raahe, Siikajoki, Taivalkoski, Tyrnävä, Utajärvi ja Vaala. Kirjastoilla on yhteinen asiakas- ja aineistorekisteri sekä kirjastojärjestelmä. Outi-kirjastot ottivat käyttöön avoimen lähdekoodin kirjastojärjestelmän Kohan vuoden 2016 alussa.
Outi-kirjastot ottivat käyttöön Kansalliskirjaston kehittämän ja ylläpitämän verkkokirjaston Finnan helmikuussa 2018.
Oulun kaupunginkirjasto-maakuntakirjasto liittyi Outi-kirjastoihin vuonna 2012, Pudasjärvi, Pyhäjoki, Raahe ja Taivalkoski vuonna 2016, Kuusamo vuonna 2017 sekä Vaala vuonna 2019.
Lainaaminen ja varaaminen

Outi-kirjastojen aineistoa voivat lainata kaikki, joilla on jonkin Outi-kirjastojen kirjastokortti. Laina-aika on tavallisesti neljä viikkoa. Asiakkaalla voi olla yhtä aikaa enintään 100 lainaa ja 50 varausta. Lainat voi myös palauttaa maksutta mihin tahansa Outi-kirjastoon. Lainat voi uusia jos niistä ei ole varauksia ja asiakkaalla on maksuja alle 12 euroa. Lainan voi uusia enintään viisi kertaa peräkkäin. Uusimisen voi tehdä verkkokirjastossa, paikan päällä kirjastossa tai puhelimitse. Uusimiseen tarvitaan kirjastokortti.
Outi-kirjastoilla on yhteinen varausjono, mikä tarkoittaa sitä että asiakas voi saada varaamansa teoksen lainaan mistä tahansa Outi-kirjastosta. Varaaminen on ilmaista, mutta noutamattomasta varauksesta peritään maksu.
Outi-kirjastoilla on yhteiset käyttösäännöt ja toimintakertomus.
Aiheesta muualla

Outi-kirjastot
Outi-verkkokirjasto Finnassa.
Pannonhalma

| Pannonhalma |
| --- | --- |

 lippu:  vaakuna
 Pannonhalma
 Koordinaatit: 47°32′48″N, 17°44′59″E 
Valtio:  Unkari
Lääni:  Győr-Moson-Sopron
Väkiluku (1.1.2017):  3 997
 
 pannonhalma.hu 
Infobox OKVirheellinen NIMI-arvo: 
Pannonhalma on kunta Győr-Moson-Sopronin läänissä, Unkarin luoteisosassa noin 20 kilometrin päässä läänin pääkaupungista Győristä. Kunnassa on noin 4 000 asukasta ja se on pinta-alaltaan 29,58 neliökilometriä. Kunnan nimi oli Győrszentmárton vuoteen 1965 asti.
Kunta on tunnettu vuonna 996 perustetusta benediktiiniluostarista, joka kuuluu myös Unescon maailmanperintöluetteloon. Perimätiedon mukaan Pyhä Martinus olisi syntynyt täällä, mutta toisen uskomuksen mukaan Martinus syntyi läheisessä Szombathelyn kaupungissa. Pannonhalma oli pitkään islaminuskoisten Osmanien ja kristityn Länsi-Euroopan rajamaata ja kärsi pahoin tuona aikana.
Aiheesta muualla

Kuvia tai muita tiedostoja aiheesta Pannonhalma Wikimedia Commonsissa
Panttila

Panttila on Kurikan kylä noin kuusi kilometriä kaupungin keskustasta pohjoiseen Kyrönjoen länsipuolella rajoittuen Ilmajoen Koskenkorvaan. Kylän läpi kulkevat yhdystie 6900 ja Suupohjan rata.
Panttilan kylä ja lakkitehdas kuuluvat Suomen valtakunnallisesti merkittäviin rakennettuihin kulttuuriympäristöihin.
Lakkitehdas

Lännestä Ilmajoen Kalajaisjärvestä tulevan Nenättömänluoman varressa on entisen Kurikan Lakkitehtaan (Kulo) alue. Alueella on kolme tehdasrakennusta, joista vanhin on rakennettu vuonna 1913 (tiettävästi Kurikan vanhin teollisuusrakennus). Rakennusmestari Juho Kukkulan suunnittelema tehdas on peräisin vuodelta 1924 ja uudempi, arkkitehti Aarne Ervin suunnittelema tehdasrakennus vuodelta 1938. Ervin piirtämiä ovat myös tehtaan johtajien kaksi asuinrakennusta vuosilta 1936 ja 1942 (eivät kuulu enää nykyiseen Lakkitehtaan alueeseen). Lakkitehtaan omisti Luhtalan yrittäjäperhe (miniänä vuoden 1954 Miss Suomi Yvonne de Bruyn) ja se työllisti parhaimmillaan noin 300 ihmistä, mikä teki siitä yhden Suomen suurimmista vaatetustehtaista. Toisessa maailmansodassa tehdas toimitti päähineitä ja muuta vaatetusta Suomen armeijalle. Vuonna 1899 perustettu tehdas myytiin vuonna 1975 kilpailijalle, Seinäjoella vuonna 1945 perustetulle Isohellalle. Panttilan kylä ja Lakkitehtaan alue on luokiteltu valtakunnallisesti merkittäväksi kulttuuriympäristöksi. Tehdasalueen lisäksi kylässä on monia talonpoikaista rakennustapaa edustavia pohjalaistaloja.
Syyskuussa 2022 kerrottiin uusien omistajien kunnostavan vanhan lakkitehtaan olutpanimoksi ja panimoravintolaksi.
Panttila tänään

Panttilan kylässä on yhä teollisuutta, kuten turkismuokkaamo, huonekaluverstaita ja kasvihuoneiden metallirakenteiden valmistusta. Kylässä on Koiviston koulu, metsästysseura ja maa- ja kotitalousseura.
Aiheesta muualla

Kauppaneuvos Oiva Luhtala (1907–1995). Suomen talouselämän vaikuttajat -verkkojulkaisu (maksullinen). Suomalaisen Kirjallisuuden Seura. (maksullinen)
Kurikan Lakkitehdas Oy (Pörssitiedon yhtiöesitys)
Osakelaji

Osakelaji eli osakesarja tarkoittaa saman osakeyhtiön samanlaisten osakkeiden joukkoa. Osakeyhtiöllä on yksi tai useampi osakelaji.
Suomalaisen osakeyhtiön osakelajit

Lähtökohtaisesti suomalaisen osakeyhtiön kaikki osakkeet ovat samanlaisia: ne tuottavat samat oikeudet ja velvollisuudet.
Osakkeiden keskinäiset erot määritellään yhtiöjärjestyksessä. Erilajisia ovat osakkeet, joilla on erilainen äänimäärä, erilainen oikeus varojenjakoon (kuten osinkoon) tai jotka yhtiöjärjestyksessä on muuten määrätty erilajisiksi. Äänivallan ja varojenjaon lisäksi osakelajien muita eroja voivat olla muun muassa niihin liittyvät lunastus- ja muuntoehdot.
Suomalaisen osakeyhtiön yhtiöjärjestyksessä on mahdollista määrätä, että yhtiössä on osakelajeja, jotka ovat keskenään täysin samanlaiset. Tällöin kaksi tai useampi osakelaji tuottavat keskenään samat oikeudet ja velvollisuudet. Tällä järjestelyllä voidaan hyödyntää osakelajikohtaista äänestysmekanismia. Tietyissä tilanteissa nimittäin edellytetään, että yhtiökokouksessa päätöstä kannattaa määräenemmistö jokaisen osakelajin edustettuina olevista osakkeista.
Osakelajien käyttötarkoituksia

Perinteisesti eri osakelajeilla on keskitetty yrityksen päätöksentekoa tietyille osakasryhmille. Äänivallaltaan vähäisempi osakelaji on mahdollistanut laajemman pääoman hankinnan ilman, että ydinjoukon päätösvalta yrityksessä pienenee.
Osakelajit voivat erota toisistaan myös pörssilistautumisen suhteen. Yksi tai useampi osakesarja voi olla listattu pörssiin (pörssiosake), vaikka toiset eivät olisikaan (listaamaton osake).
Osakelajien nimet

Osakelajit erotetaan toisistaan tavallisesti kirjaimilla, joskus numeroilla. Sarjat voivat olla esimerkiksi A ja B, A ja R tai I ja II. Eri yhtiöissä kirjaimilla voi olla eri merkitys, eikä A-sarja siten automaattisesti tarkoita ”parempaa” sarjaa. Kirjainten tai numeroiden käyttäminen ei ole välttämätöntä, vaan lajit voidaan nimetä myös sanallisesti.
Kantaosake tarkoittaa osakelajia, jolla on täysi äänioikeus. Kantaosake voi olla esimerkiksi sarja A tai sarja I.
Etuoikeutettu osake tarkoittaa osakesarjaa, joka on oikeutettu osinkoon ennen muita osakkeita (kantaosakkeita) tai jolla on ensisijainen oikeus tiettyyn vähimmäisosinkoon. Etuoikeutettu osake voi olla esimerkiksi sarja B tai sarja II. Etuoikeutetun osakkeen äänivalta voi olla rajoitettu. Etuoikeutettua osaketta ei ole määritelty lainsäädännössä.
Etuosake tarkoitti Suomen aiemmassa osakeyhtiölaissa osaketta, johon liittyi taloudellinen etuus yhtiön varoja jaettaessa mutta vain rajallinen äänioikeus. Etuus saattoi liittyä osinkoon, osakkeiden lunastukseen tai muuhun varojenjakoon. Etuoikeutettuja osakkeita voi olla edelleen olemassa.
Asunto-osakeyhtiön osakelaji

Asunto-osakeyhtiössä voi olla vain yksi osakelaji. Asunto-osakeyhtiön kaikki osakkeet antavat samanlaiset oikeudet. Osakkeet poikkeavat kuitenkin keskenään siinä, että ne tuottavat oikeuden hallita eri osakehuoneistoja.
Pannenhuisin metroasema

| Pannenhuis |
| --- | --- |

 Brysselin metro 
Perustiedot
Metrolinjat:  6
Sijainti:  50°52′22″N, 004°20′31″E
Paikkakunta:  Bryssel
Avattu:  1982
Rakenne
Tyyppi:  pinta-asema
Pannenhuis on Brysselin metron asema Brysselin kaupungin alueella. Sitä käyttävät linjan 6 junat. Se avattiin vuonna 1982.
Aiheesta muualla

Kartta aseman lähiseudusta (PDF) STIB. (ranskaksi, hollanniksi, englanniksi)
| 0 | 1 | 2 |
| --- | --- | --- |
| Edeltävä asema: Belgica | Linja 6 | Seuraava asema: Bockstael |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pannenhuis metro station
Käännös suomeksi
Peirithoos

Peirithoos oli kreikkalaisessa mytologiassa lapiittien kuningas ja Hippodameian aviomies. Hän oli joko Dian ja Iksionin tai Dian ja Zeuksen poika. Theseuksen paras ystävä Nestor lukee sankarukset oman nuoruutensa aiemman sukupolven sankereiden joukkoon: "vahvimmat miehet, mitä maa on kantanut päällänsä, vahvimmat miehet vahvimpia vihollisia, villejä vuoristoheimoja, jotka he perin pohjin tuhosivat, vastaan".  Merkkiäkään sellaisesta suullisesta perimätiedosta, jonka Homeroksen kuulijat olisivat tunnistaneet Nestorin viitteistä, ei ole säilynyt eepoksissa.[lähde? ]
Niissä jaksoissa, jotka ovat säilyneet, Peirithoos on kuullut huhuja Theseuksen rohkeudesta ja voimasta taisteluissa, mutta tahtoi saada asiasta todisteita. Hän ajoi Theseuksen karjalauman pois Marathonista, ja Theseus lähti ajamaan häntä takaa. Peirithoos tarttui aseisiin, ja kun he sitten kohtasivat toisensa, molemmat vaikuttavat toisistaan niin, että he vannoivat keskenään ystävyyden valan.[lähde? ]
He auttoivat metsästämään Kalydonin metsäkarjua. Myöhemmin Peirithoos oli aikeissa naida Hippodameian. Kentaurit olivat juhlissa vieraina, mutta juhlien edetessä he juopuivat ja yrittivät siepata juhlien naispuolisia vieraita – Hippodameia mukaan luettuna. Lapiitit voittivat tästä seuranneen taistelun, josta tuli suosittu aihe kreikkalaiseen taiteeseen.[lähde? ]
Theseus ja Peirithoos antoivat lupauksen avioitua Zeuksen tyttärien kanssa. Theseus valitsi Helenan, ja niin he sieppasivat tämän pitääkseen hänet kunnes hän olisi tarpeeksi vanha avioon. Peirithoos puolestaan valitsi Persefonen, Haadeen puolison. He jättivät Helenan Theseuksen äidin, Aithran, luo ja matkustivat manalaan Haadeen valtakuntaan siepatakseen Persefonen. Haades teeskenteli olevansa vieraanvarainen ja järjesti pidot, mutta heti kun miehet istuivat alas, käärmeet kietoituivat heidän jalkojensa ympärille pitäen heidän paikoillaan.[lähde? ]
Herakles vapautti Theseuksen, mutta hänen yrittäessään vapauttaa Peirithoosta maa alkoi järkkyä hänen allaan. Theseus palatessa Ateenaan Dioskuurit olivat vieneet Helenan Aithran takaisin Spartaan. Peirithoos jäi Haadeeseen ikuisiksi ajoiksi.[lähde? ]
Pažaislis-luostari

Pažaislis-luostari
Pažaislis-luostari on nunnaluostari Liettuassa, muutaman kilometrin päässä Kaunasin keskustasta.
Luostari on Euroopan parhaiten säilyneitä 1400-luvun barokin rakennuksia. Se sijaitsee Kauno Marios-tekojärven niemessä.
Aiheesta muualla

Kuvia tai muita tiedostoja aiheesta Pažaislis-luostari Wikimedia Commonsissa
Pažaislien luostari. Italian renesanssitaiteen muistomerkki Liettuassa, Jousimies : Suomenkielisten sanomalehtimiesten yhteisjulkaisu, 01.12.1930, s. 76, Kansalliskirjaston digitaaliset aineistot
Elisabeth Lisitzin : Hiljaisen luostarin sotaisat päivät. Pazaislisin vanha luostari, missä Kaarle XII:n ja karoliinien askeleet kerran kaikuivat, - 16.2.34 itsenäisyyspäiväänsä viettävän Liettuan ylpeys, Hakkapeliitta, 13.02.1934, nro 7, s. 12, Kansalliskirjaston digitaaliset aineistot
Pertti Marttila

Pertti Marttila (s. 6. heinäkuuta 1960) on suomalainen aktiiviuransa lopettanut koripalloilija.
Marttila edusti pääsarjassa Kotkan Työväen Palloilijoita. Hän pelasi seuran paidassa yhteensä 669 ottelua. Marttila valittiin vuonna 1985 Vuoden koripalloilijaksi.
KTP jäädytti Marttilan pelipaidan 7. lokakuuta 2015 tämän pelinumerolla 12.
Paulo Costanzo

| Paulo Costanzo |
| --- | --- |

Henkilötiedot
Syntynyt: 21. syyskuuta 1978 Brampton, Ontario, Kanada
Näyttelijä
Aktiivisena:  1997-
Aiheesta muualla
IMDb 
Elonet
Paulo Costanzo (s. 21. syyskuuta 1978 Bramptonissa Ontariossa) on kanadalainen näyttelijä, joka tunnetaan parhaiten rooleistaan vuoden 2000 komediassa Road Trip, sitcom-sarjassa Joey sekä USA Network -sarjassa Kallista kipua.
Costanzo syntyi Bramptonissa Ontariossa. Hänen äitinsä on laulaja-lauluntekijä ja hänen isänsä on taiteilija. Costanzo on puoliksi italialaista alkuperää.
Filmografia

| Vuosi | Nimi | Alkuperäinen nimi | Rooli | Muuta |
| --- | --- | --- | --- | --- |
| 1997 | Ready or Not |  | Tom DeCarlo | Jakso Second Generation |
| 1997 | Kummisedän kohellukst | National Lampoon's the Don's Analyst | Nuori Vito |  |
| 1998 | My Date with the President's Daughter |  | Arthur |  |
| 1998 | Rescuers: Stories of Courage: Two Couples |  | Yaakov/Gaston |  |
| 1998–1999 | Animorphs |  | Aximili-Esgarrouth-Isthill | 8 jaksoa |
| 1999 | Seasons of Love |  | Tuntematon |  |
| 1999 | Psi Factor: Chronicles of the Paranormal |  | Tony D'Angelo | Jakso Nocturnal Cabal |
| 2000 | Road Trip |  | Rubin Carver |  |
| 2001 | Josie and the Pussycats |  | Alexander Cabot |  |
| 2001 | Gypsy 83 |  | Troy |  |
| 2002 | 40 päivää ja 40 yötä | 40 Days and 40 Nights | Ryan |  |
| 2002 | Robbery – hullu keikka | Scorched | Stuart 'Stu' Stein |  |
| 2003 | A Problem with Fear |  | Laurie |  |
| 2004 | The Tao of Pong |  | Hank | Myös tuottaja |
| 2005 | 50 Cent: Bulletproof |  | Ruumishuonevalvoja Matt | Videopeliääni |
| 2006 | Eläintohtori 3 | Dr. Dolittle 3 | Cogburn-kukko | Ääni |
| 2006 | Livign High | Puff, Puff, Pass | Asukas #1 | Ei mainittu teksteissä |
| 2004–2006 | Joey |  | Michael Tribbiani |  |
| 2006 | Vain raha ratkaisee | Everything's Gone Green | Ryan |  |
| 2007 | The Day the Dead Weren't Dead |  | Deputy Sandbrooks |  |
| 2008 | The More Things Change.. |  | Nesby Phelps |  |
| 2008 | Splinter |  | Seth Belzer |  |
| 2009– | Royal Pains |  | Evan R. Lawson |  |
Aiheesta muualla

The Brampton Guardian: His pal Joey
Warner, Denise: 'Royal Pains' Star Talks New Show, Movies and Great Directors. Popeater, May 27, 2009.  AOL News. Artikkelin verkkoversio. Viitattu 30.5.2009.
Paulo Costanzo: Biography The New York Times. Viitattu 30.5.2009.
Paulo Costanzo MySpacessa
Paulo Costanzo Facebookissa
Pertti Malmberg

Pertti Antti Malmberg (s. 24. marraskuuta 1945 Helsinki) on suomalainen kontra-amiraali evp.
Pertti Malmberg syntyi sosiaalijohtaja Martti Malmbergin ja Raila Toimisen perheeseen ja avioitui vuonna 1968 Leila Viitasen kanssa. Malmberg tuli ylioppilaaksi Suomalais-venäläisestä koulusta 1965 ja valmistui Kadettikoulusta 1970 ja Sotakorkeakoulusta 1979. Hän palveli Kotkan rannikkopatteristossa opetusupseerina  vuodesta 1970 ja Rannikkotykistökoulussa opetusupseerina vuodesta 1974 ja kurssin johtajana vuodesta 1983. Koeampumalaitokselle vuonna 1984 siirtyneestä Malmbergista tuli laitoksen johtaja vuonna 1989. Pääesikunnassa hän palveli vanhempana osastoesupseerina vuodesta 1993, Turun rannikkorykmentin komentaja hänestä tuli 1996 ja Saaristomeren meripuolustusalueen komentaja 1998. Merivoimien esikunnan erityistehtäviin Malmberg siirtyi 1999.
Malmberg ylennettiin vänrikiksi 1966, luutnantiksi 1970, yliluutnantiksi 1973, kapteeniksi 1977, majuriksi 1983, everstiluutnantiksi 1990, everstiksi 1996 ja kommodoriksi 1998. Merivoimien esikuntapäällikkönä  vuodesta 2000 toiminut Malmerg ylennettiin lippueamiraalista kontra-amiraaliksi 2002 ja hän tuli samana vuonna Puolustusvoimien materiaalilaitoksen johtajaksi.
Pelin henki (albumi)

| Pelin henki Esko Rahkonen |
| --- | --- | --- |

Pelin henki
Studioalbumin tiedot
 Julkaistu: 1975
 Formaatti: Cas
 Levy-yhtiö: Fazer Finnlevy
Esko Rahkosen muut julkaisut
|   | Pelin henki 1975 |   |
Pelin henki on suomalaisen Esko Rahkosen kasetti vuodelta 1975.
Kappaleet

Jos rakas sulle oisin
Kaunein ruusu
Lyön ovees sata kertaa
Nainen
Pelin henki
Polttavat askeleet
Päivän vain
Ruiskukkanen
Sen tiedäthän
Sinunlaisesi tyttö
Sydämeni luokses jää
Viimeinen ruusu
Paḯon

| Paḯon Παΐων |
| --- | --- |
 Kunnallisyksikön sijainti
 Paḯon
 Koordinaatit: 37°48′N, 22°1′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Kalávryta
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  370504
Väkiluku (2011):  1 055
Aikavyöhyke:  UTC+2
 – Kesäaika:  UTC+3
Postinumero:  260 05
Rekisterikilpi:  AX
Infobox OKVirheellinen NIMI-arvo: 
Paḯon (kreik. Παΐων; virallisesti Δημοτική Ενότητα Παΐων, Dimotikí Enótita Paḯon) on yksi Kalávrytan kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 1 055 (vuonna 2011).
Paḯonin kunnallisyksikkö käsittää Kalávrytan kunnan eteläosan. Se on ottanut nimensä samalla seudulla sijainneelta antiikin ajan Paionin kaupungilta. Kunnallisyksikön suurin asutus on Dáfnin kylä. Paḯon oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Aroánian ja Kleitorían kanssa, jolloin se muuttui uuden kunnan kunnallisyksiköksi.
Kunnallisyksikön osat

Paḯonin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Amygdaléa | Amygdaléa | 43 |
| Chóvoli | Áno Chóvoli | 4 |
| Chóvoli | Káto Chóvoli | 81 |
| Dáfni | Dáfni | 436 |
| Násia | Násia | 28 |
| Páos | Dechounaíika | 18 |
| Páos | Palaiós Páos | 0 |
| Páos | Páos | 253 |
| Páos | Potamiá | 17 |
| Páos | Vesíni | 10 |
| Péfko | Péfko | 66 |
| Skotáni | Ágios Geórgios | 39 |
| Skotáni | Skotáni | 60 |
Yhteensä: 1 055
Outcast (albumi)

| Outcast Kreator |
| --- | --- | --- |

Studioalbumin tiedot
 Äänitetty : Principal Studiot, Münster, Saksa
 Julkaistu: 22. heinäkuuta 1997
 Tuottaja(t): Vincent Wojno & Kreator
 Tyylilaji: thrash metal, industrial metal, groove metal, goottimetalli
 Kesto: 47.18
 Levy-yhtiö: GUN
Kreatorin muut julkaisut
| Scenarios of Violence 1996 | Outcast 1997 | Voices of Transgression – A 90s Retrospective 1999 |
Outcast on thrash metal -yhtye Kreatorin vuonna 1997 julkaistu kahdeksas albumi. Levyllä on kuultavissa vaikutteita industrialista ja goottirockista.
Kappaleet

Leave This World Behind – 3.29
Phobia – 3.22
Forever – 2.52
Black Sunrise – 4.33
Nonconformist – 3.15
Enemy Unseen – 3.21
Outcast – 4.54
Stronger than Before – 3.17
Ruin of Life – 3.53
Whatever It May Take – 3.47
Alive Again – 3.47
Against the Rest – 2.39
A Better Tomorrow – 4.13
As We Watch the West (Japanin painoksen bonusraita)
Kokoonpano

Mille Petrozza – kitara, laulu, ohjelmointi
Thomas Vetterli – kitara, ohjelmointi
Christian Giesler – basso
Jürgen Reil – rummut, ohjelmointi
Arvostelut

Allmusic:
Aiheesta muualla

Outcast (albumi) Discogsissa. (englanniksi)
Albumi Outcast (albumi) Encyclopaedia Metallum -sivustolla (englanniksi)
Kreator
| --- | --- |
Studioalbumit:   Endless Pain  Pleasure to Kill  Terrible Certainty  Extreme Aggression  Coma of Souls  Renewal  Cause for Conflict  Outcast  Endorama  Violent Revolution  Enemy of God  Hordes of Chaos  Phantom Antichrist  Gods of Violence  Hate Über Alles 
EP:t:   Flag of Hate  Out of the Dark ... Into the Light 
Kokoelmat:   Scenarios of Violence  Voices of Transgression – A 90s Retrospective  Past Life Trauma (1985–1992) 
Livealbumit:   Live Kreation  Dying Aliv  London Apocalypticon – Live at the Roundhouse 
Singlet:   Behind the Mirror  Isolation  Lost  Leave This World Behind  Chosen Few  Phantom Antichrist  666 - World Divided  Hate Über Alles (2022)  Strongest of the Strong 
Videografia:   Live in East Berlin  Hallucinative Comas  Live Kreation: Revisioned Glory  Enemy of God Revisited  At the Pulse of Kapitulation: Live in East Berlin 1990/1991  Dying Alive
Onni Heinonkoski

Onni Johannes Heinonkoski, sukunimi vuoteen 1906 Lukander (2. huhtikuuta 1883 Heinola – 18. syyskuuta 1947 Helsinki) oli suomalainen juristi ja korkeimman oikeuden oikeusneuvos.
Heinonkosken vanhemmat olivat kauppias Johan Oskar Ferdinand Lukander ja Anna Malvina Krook. Hän pääsi ylioppilaaksi 1901 Tampereen reaalilyseosta ja suoritti Helsingin yliopistossa oikeustutkinnon 1905 sekä valmistui lakitieteen kandidaatiksi 1926. Heinonkoski sai varatuomarin arvon 1908.
Heinonkoski oli asianajajana Helsingissä 1909–1913, Helsingin kaupungin 2. viskaalina 1912–1913 ja Viipurin hovioikeudessa asessorina 1913–1917 ja 1917–1919 sekä notaarina 1917. Hän oli Mäntyharjun tuomiokunnan tuomarina 1919–1930, Rannan tuomiokunnan tuomarina 1930–1934 sekä korkeimman oikeuden oikeusneuvoksena vuodesta 1934 alkaen. Heinonkoski oli myös sotaministeriön lainvalmistelukomitean jäsenenä 1918–1919, oikeudenkäyntilaitoksen uudistuskomitean jäsenenä 1919–1920, korkeimman oikeuden apujäsenenä 1928 ja kansanhuoltoministeriön lainopillisena neuvonantajana 1941–1943.
Onni Heinonkoski oli naimisissa vuodesta 1909 Emma Ellen Silfveniuksen kanssa.
Julkaisuja

Lakikirja sisältävä Suomen Suuriruhtinaanmaassa voimassaolevat osat 1734:n vuoden valtiopäivillä hyväksyttyä ja noudatettavaksi otettua Ruotsin valtakunnan lakia sekä myöhemmin ilmestyneitä lakeja ja asetuksia ; toimitustyön tehnyt Antti Tulenheimo ja Onni Heinonkoski. Suomalaisen Kirjallisuuden Seuran toimituksia 134. Helsinki 1914
Lait sotilasmajoituksesta ja sotilaskyydityksestä niihin liittyvine asetuksineen : selityksillä ja hakemistolla varustettuina. Otavan asetuskokoelma 37. Otava 1920
Lakikirjan jatko : 1920–23 : sisältävä Suomen valtakunnassa vv. 1918–3/3 1923 annettuja lakeja ja asetuksia ; A. E. Anderssonin v. 1920 ilmestyneen Lakikirjan täydennykseksi ja jatkoksi toim. Onni Heinonkoski. Suomalaisen Kirjallisuuden Seuran toimituksia 165. Helsinki 1923
Suomennoksia

Laki varallisuusoikeudellisista oikeustoimista 13 päivältä kesäkuuta 1929 sekä sen yhteydessä julkaistut lait ; selityksillä varustanut R. A. Wrede ; suom. Onni Heinonkoski. Söderström, Helsinki 1932, 2. painos 1947, 3. painos 1953
A. W. Gadolin : Suomen holhousoikeuden pääpiirteet. Söderström, Helsinki 1936
O. Hj. Granfelt : Välimiesmenettely. 3. täyd. painos 1941, 4. painos 1951
R. A. Wrede : Velvoiteoikeuden yleinen osa : luentojen mukaan ; luennoitsijan oikeudenomistajien luvalla Lainopillisen ylioppilastiedekunnan puolesta toimittanut Lars Wasastjerna ; 4. painoksesta suomentanut Onni Heinonkoski. Lainopillisen tiedekunnan kustannusliike, Helsinki 1942, Söderström, Helsinki 1945